# OTR1004 Ókortörténet

Tantárgyi tematika és félévi követelményrendszer

A tantárgy teljesítésével a hallgató ismeri az ókori Hellász és Róma történetének főbb jellegzetességeit, korabeli és tágabb kulturális és társadalmi kontextusát és hatását az európai kultúrára. Képes időben és térben elhelyezni a görög és a római történelem eseményeit és eligazodik az ókori Hellász és Róma tárgyi és írott forrásai között. Felismeri és elfogadja a demokrácia értékeit, az aktív állampolgárság jelentőségét.

**Féléves tematika:**

|  |  |
| --- | --- |
|  |  |
| **1. hét** | *Tájékozódás. A feladatok, a szemináriumi dolgozati témák és az időrend megbeszélése.* |
| Az ókortörténet forrásai |
| **2. hét** | A minósi Kréta és a mykénéi palotaközpontok. Trója |
|  | A polis születése. Az athéni fejlődés: Kylón, Drakón, Solón |
| **3. hét** | *A szemináriumi dolgozati témák és a referátumok időpontjainak véglegesítése* |
|  | A tyrannis. Kleisthenés reformjai |
| **4. hét** | *Referátum/ok* |
|  | Spárta |
| **5. hét** | *Referátum/ok* |
|  | A görög-perzsa háború és a déloszi szövetség |
| **6. hét** | *Referátum/ok. A szemináriumi dolgozatok tartalmi listájának ellenőrzése* |
|  | A peloponnészoszi háború |
| **7. hét** | *Referátum/ok* |
|  | Nagy Sándor és a hellenisztikus birodalmak***Félévközi részjegy megajánlása*** |
| **8. hét** | *Referátum/ok* |
|  | Itália koratörténete. Róma a királyok korában |
| **9. hét** | *Referátum/ok* |
|  | A római köztársaság intézményrendszere |
| **10. hét** | *Referátum/ok* |
|  | Itália meghódítása |
| **11. hét** | *Referátum/ok* |
|  | A pun háborúk. A Római Birodalom kialakulása |
| **12. hét** | *Referátum/ok. A szemináriumi dolgozatok elkészítésének határideje* |
|  | A principatus |
| **13. hét** | *Referátum/ok* |
|  | A császárság átalakulása. A késői császárkor |
| **14. hét** | A félév lezárása; a szemináriumi dolgozatok értékelése |
|  |  |

**A foglalkozásokon történő részvétel** tekintetében a Tanulmányi és Vizsgaszabályzat (TVSz) az irányadó.

**Félévi követelmény: kollokvium**

**vizsgára bocsátás feltétele:** választott témában

1) referátum tartása az oktató által egyeztetett, a féléves tematikába illeszkedő időpontban (ld. 4-13. hét);

2) önálló munkán alapuló szemináriumi dolgozat elkészítése.

A szemináriumi dolgozat tartalmi listájának ellenőrzése, az oktatóval történő egyeztetése **legkésőbb a 6. héten** történik meg – ez alapján mindenki félévközi részjegyet kap.

A szemináriumi dolgozat formai követelményei: 8-10 oldal, másfeles sortávolság, 12-es Times New Roman betűméret, sorkizárt elrendezés.

**A beadás módja:** az elkészült munkák elküldése a buhaly.attila@nye.hu címre, a tárgymezőben az „ókortörténet” megjelöléssel.

***A szemináriumi dolgozat elkészítésének határideje:* 2024. május 7. (12. hét)**

***A referátum / szemináriumi dolgozat választható témakörei:***

1. A görög gyarmatosítás társadalmi, gazdasági okai
2. Szolón és Kleiszthenész reformjai
3. Kleiszthenész reformjai
4. A görög-perzsa háborúk valamely választott csatája vagy hadvezére
5. Periklész kora Athénban
6. A peloponnészoszi háború valamely választott szakasza vagy hadvezére
7. Nagy Sándor hadjárata
8. A hellenizmus kultúrája – a hellenizmusra jellemző valamely kulturális, művészeti alkotás, jelenség bemutatása
9. A királyság kora Rómában
10. Az etruszkok
11. A korai köztársaság államszervezete
12. A patriciusok és a plebeiusok jogi küzdelme
13. A római hódítások, a római hadsereg. Róma terjeszkedésének egy választott szakasza, eseménye, hadvezére
14. A hódítások gazdasági és társadalmi hatása
15. Mindennapi élet az ókori Rómában (rabszolgaság, nevelés, étkezés, szórakozás)
16. A római vallás, kultuszgyakorlat választott eleme, színtere, társadalmi, kulturális kontextusa
17. Keleti eredetű kultuszok Rómában (Attis, Kübelé, Mithrasz, stb. – egy választott kultusz bemutatása: eredete, római recepciója)
18. A Kr.e. I. sz. polgárháborús küzdelmeinek egy választott eseménye, hadvezére, politikusa
19. A principatus létrejötte és államszervezete
20. A kereszténység kialakulása és elterjedése
21. Nagy Constantinus valláspolitikája
22. A Római Birodalom kettészakadása
23. A népvándorlás és a Nyugat-Római Birodalom bukása
24. Pannónia provincia
25. Pompeii, az eltemetett város

***A kollokvium típusa***: szóbeli

A szóbeli vizsga témakörei:

1. A görög föld őstörténete. A mínószi Kréta. A mükénéi kor
2. Az égei vándorlás. A sötét kor. A polisz kialakulása
3. A nagy görög gyarmatosítás
4. A spártai állam
5. A korai görög türannisz. Athén története (Külón, Drakón)
6. Szolón és Kleiszthenész reformjai
7. Periklész kora Athénban
8. A görög-perzsa háborúk
9. A peloponnészoszi háború
10. Nagy Sándor és birodalma. A hellenizmus
11. A diadokhosz államok Kr.e. 31-ig
12. A királyság kora Rómában. Az etruszkok
13. A korai köztársaság államszervezete
14. Római hódítások. A hódítások gazdasági és társadalmi hatása. A római hadsereg
15. Mindennapi élet az ókori Rómában (rabszolgaság, nevelés, étkezés, szórakozás)
16. Iulius Caesar útja a hatalomhoz. A polgárháború. A római időszámítás
17. A principatus létrejötte és államszervezete. Augustus és a korai császárkor
18. A kereszténység kialakulása és elterjedése. Nagy Constantinus valláspolitikája
19. A Római Birodalom kettészakadása. A népvándorlás és a Nyugat-Római Birodalom bukása
20. A Római Birodalom provinciái. Pannónia provincia

**Irodalomjegyzék**

*Általános irodalom, források*

* Borhy László (szerk.): Római történelem. Szöveggyűjtemény. Bp. 1998.
* Ferenczy Endre - Maróti Egon - Hahn István: Az ókori Róma története. Bp. 1998.
* Gulyás Istvánné (szerk.): Az antik Róma napjai, Bp., é.n.
* Havas László - Hegyi W. György - Szabó Edit: Római történelem. Bp., 2007.
* Hegyi Dolores / Kertész István / Németh György / Sarkady János: Görög történelem a kezdetektől Kr. e. 30-ig. Bp., 2006
* Németh György (szerk.): Ércnél maradandóbb, A görög és római történelem forrásai. Bp. 1998. (vagy más görög és római történeti chrestomathiák)
* Titus Livius: Róma története a város alapításától, I-IV. kötet. Bp., 2019-2020.
* [Visy Zsolt (főszerk.): Magyar régészet az ezredfordulón. Bp. 2003](http://www.ace.hu/curric/elte-archeometria/irodalom/Magyar_regeszet_az_ezredfordulon.pdf) (VIII. fejezet)

*Kézikönyvek, segédkönyvek*

* Havas László - Tegyey Imre (Szerk.), Bevezetés az ókortudományba. I, III. Debrecen, 1996, 1998.
* Pecz Vilmos (Szerk.), Ókori lexikon I-II. Bp. 1902-1904. (Azóta a Tudománytár c. sorozatban öt kötetben újra kiadásra került.) Irmscher, Johannes (szerk.), Antik Lexikon. Bp. 1993.
* Mócsy András - Fitz Jenő (Szerk.), Pannónia régészeti kézikönyve. Bp. 1990.
* Római történeti kézikönyv (Havas László - Németh György - Szabó Edit). Bp. 2001.

A választott témákhoz illeszkedő *speciális szakirodalom* ill. online adatbázis a témaválasztás után lesz meghatározva.

Dr. Buhály Attila

Nyíregyháza, 2024. 02. 13.